L'autora, psicòloga, descriu i analitza les conseqüències psicològiques, físiques i sociològiques que han d'afrontar les víctimes d'abús sexual a partir del testimoni de 12 persones que han patit abusos sent infants.
Mostra també les diverses tècniques i els tractaments que els han permès superar el trastorn d'estrès posttraumàtic.
Guia del Grup d'Investigació en Victimizació Infantil i Adolescent de la Universitat de Barcelona que orienta el professional en els principis ètics bàsics per a la recerca amb infants i adolescents víctimes de violència en l'àmbit de les ciències socials.
La finalitat és que l'investigador garanteixi el benestar i la protecció dels drets del menor en tot el decurs de l'activitat professional.
Es desenvolupa a partir d'estudis, codis ètics i experiències d'experts d'àmbit espanyol i llatinoamericà.
Estudi que revela dades i tendències sobre la realitat socioeducativa dels infants i joves sords a Espanya a partir d'una mostra representativa de famílies amb fills menors d'edat i joves d'entre 18 i 26 anys associats a FIAPAS, mitjançant un qüestionari en línia.
Identifica un perfil comunicatiu òptim per al desenvolupament verbal i les habilitats auditives lligades a la llengua oral, que afavoreix la escolta, la parla i la lectoescriptura, essencials per a la formació escolar i superior.
L'informe de Save the Children identifica els 5 perfils de llars en risc amb infants a càrrec més representatius a Catalunya: estrangers en risc d'exclusió; tres generacions urbanes; classe mitjana rural; treballadors pobres; classe mitjana urbana.
Les dades estadístiques per cada grup fan referència a la demografia, el nivell educatiu, la situació laboral i els índexs de pobresa i exclusió social, recollides a les Enquestes de Condicions de Vida 2017 i 2018 de l'INE.
Publicació que analitza la problemàtica social de l'assetjament escolar per orientació sexual, identitat i/o expressió de gènere (OSIEG) a Catalunya.
Presenta les característiques principals, diferents protocols d'actuació basats en la coeducació, i un seguit de bones pràctiques desenvolupades a nivell autonòmic, estatal i internacional.
Inclou un glossari sobre terminologia LGBTI molt complet i bibliografia de referència.
Document col·laboratiu que vol oferir recursos i recomanacions, mitjançant eines, bibliografia i webgrafia, que siguin d'interès per a les famílies per tal que puguin abordar les necessitats dels infants i adolescents.
Està classificat en diferents àrees o àmbits: rutines diàries, activitats físiques i joc, vincles afectius, educació, gestió emocional i altres (espai obert).
Guia amb informació contrastada i consells per a pares i mares en procés de divorci que es complementa amb un conte per ajudar a parlar del tema amb els infants i intentar resoldre els seus dubtes i preocupacions.
Documental que mostra com el sistema educatiu francès, que incideix en els deures a casa, pot oprimir la imaginació i la passió creativa dels infants alhora que debilita els vincles afectius entre pares i fills, obligats a dedicar hores i esforços a l'acompliment obligat de tasques feixugues i poc gratificants.
Es presenten les idees clau, la implementació i la metodologia, els resultats, l'avaluació i l'anàlisi del programa Gener, programa basat en evidències i desenvolupat en el marc de la Càtedra Educació i Adolescència de la Universitat de Lleida.
Recull de casos clínics en atenció precoç d'infants amb trastorns metabòlics, genètics, evolutius i del comportament (síndrome de Down, síndrome del cromosoma X fràgil, retard evolutiu i retard en el llenguatge), que orienten en la intervenció pràctica per a la millora del desenvolupament de l'infant i de la dinàmica familiar.
Reedició d'aquesta obra de referència que recull les aportacions a les jornades del Centre de Formació i d'Investigacions Psicoanalítiques (França) sobre la crisi de l'adolescència, editat per primera vegada el 1984.
Reuneix les intervencions i els debats dels diversos especialistes que hi varen participar, entre ells el psicoanalista Octave Mannoni, el psiquiatra i psicoanalista Bernard Gibello, l'antropòloga Ariane Deluz i l'historiador Jean Hébrard.
Conte que fa reflexionar els infants sobre els valors i la convivència a l'escola de la mà d'una nena anomenada Sally.
La Sally fa molta atenció a tot allò que passa al seu voltant, fins i tot el més desapercebut, i presencia algunes injustícies.
Fonaments psicològics i clínics de l'aferrament en l'infant i de la intervenció EMDR (Eye Movement Desensitization and Reprocessing) per a la reparació i la regulació de vincles filioparentals.
Al llarg del relat del desenvolupament d'un infant, des del seu naixement fins als 7 anys, es mostra el procés d'aferrament segur i diversos casos clínics que il·lustren l'aplicació terapèutica EMDR.
Manual per introduir els infants en la pràctica del ioga de forma lúdica.
Els infants són 'yoguis' per naturalesa, neixen amb capacitats innates com la postura corporal i la respiració profunda, que el ioga els permet potenciar.
Els exercicis proposats -d'acció postural, respiració, relaxació, concentració i meditació- els aportaran una sèrie de beneficis a nivell físic, emocional i mental.
Recull de postures de ioga per a infants d'entre 3 i 11 anys que, realitzades de forma lúdica, ajuden a desenvolupar habilitats concretes com l'autocontrol, l'escolta activa, la relaxació, la presa de decisió, la capacitat de reacció, pensament i treball en equip, etc.
Es descriuen 5 experiències d'aprenentatge servei realitzades per les Unitats d'Escolarització Compartida (UEC) Esclat de Bellvitge i Cruïlla de Ciutat Meridiana, i per l'Associació Saó Prat (Prat del Llobregat), que mostren com l'educació i el treball a la comunitat poden generar canvis positius en la vida dels adolescents en situació de vulnerabilitat.
Aquesta comèdia dramàtica, nominada i guardona en diversos festivals, és l'òpera prima de la directora.
Té com a protagonista la Christine, 'Lady Bird', una adolescent en plena transició de l'institut cap a la universitat.
Mostra el seu camí de creixement personal, la relació amb els seus pares i amb el món que l'envolta.
Partint de les aportacions de la teoria de l'aferrament a l'inici de la vida, aquesta obra descriu les dues metodologies d'intervenció del projecte 'primera aliança': el videofeedback i el maneig terapèutic de grups de pares, estratègies que avaluen i enforteixen els vincles afectius dins la família i ajuden a entendre els factors psicosocials del trauma i la resiliència.
Descripció dels fenòmens de violència entre iguals a la infància i l'adolescència, com per exemple l'assetjament escolar (bullying i ciberbullying), la violència sexual i l'abús en relacions sentimentals adolescents, el rebuig envers col·lectius vulnerables (LGBTI i diversitat funcional), etc. També inclou programes per a la prevenció i la intervenció.
Aquesta obra analitza l'adopció en l'adolescència i la joventut, per conèixer els punts de vista, vivències i vincles emocionals de fills i famílies, i avaluar com funciona aquesta mesura de protecció.
També conté estratègies de bona praxis per a orientar els professionals que hi intervenen.
En l'època actual, centrada en el culte a l'ego i a l'individualisme, el narcisisme és un tret de la personalitat que pot arribar a tenir conseqüències importants per a la persona que el pateix i per al seu entorn proper.
En aquesta obra es donen eines, exemplificades amb històries reals, per detectar el narcisisme en els infants i poder posar-hi remei.
Publicació en lectura fàcil que guia pares i educadors en la transmissió de valors per afavorir el desenvolupament de l'infant i la construcció de la seva personalitat.
Aquests valors són l'autoestima, l'empatia, la tolerància, la cooperació, la convivència i la responsabilitat, que promouen la salut de la persona, de l'entorn proper i envers la societat.
L'autor, neuropsiquiatra infantil i psicoterapeuta familiar, proposa un model de teràpia que integra la teoria sistèmica i el procés de desenvolupament multigeneracional de la família i que permet la recerca del vincles afectius i relacionals que esdevenen un recurs terapèutic i de canvi.